REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/114-22

12. septembar 2022. godine

B e o g r a d

Z A P I S N I K

PRVE SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 12. SEPTEMBRA 2022. GODINE

Sednica je počela u 12,20 časova.

U skladu sa članom 25. stav 2. Poslovnika Narodne skupštine, sednici je, do izbora predsednika Odbora, predsedavao narodni poslanik Stojan Radenović, najstariji prisutni član Odbora.

Sednici su, pored predsedavajućeg, prisustvovali članovi Odbora: Marko Atlagić, Živan Bajić, Žika Bujuklić, Dejana Vasić, Vojislav Vujić, Nataša Ivanović, Branimir Jovančićević, Tatjana Medved, Dragana Miljanić, Ratko Nikolić, Vladimir Obradović i Jahja Fehratović.

Sednici su prisustvovali i zamenici članova Odbora:.Vladimir Đukić, Ksenija Marković, Biljana Đorđevvić i Gorica Gajić.

Sednici je prisustvovao Boško Obradović, narodni poslanik koji nije član Odbora.

Za ovu sednicu određen je sledeći

**D n e v n o m r e d u**

**1. Izbor predsednika Odbora;**

**2. Izbor zamenika predsednika Odbora.**

Prva tačka dnevnog reda: **Izbor predsednika Odbora**.

Predsedavajući je zamolio sve prisutne članove da daju svoj predlog za predsednika Odbora.

Živan Bajić je, u skladu sa postignutim međustranačkim dogovorom, predložio da predsednik Odbora bude prof. dr Marko Atlagić, izrazivši nadu da će zajedno s ostalim članovima Odbora, savesno i odgovorno, i u najboljem interesu građana, obavljati ovu funkciju.

Pošto više nije bilo predloga, predsedavajući Stojan Radenović stavio je na glasanje predlog da se za predednika Odbora za obrazovanje, nauku, tehnološki razvoj i informatičko društvo izabere narodni poslanik prof. dr Marko Atlagić.

**Odbor je podizanjem ruku, većinom glasova** (13 glasova – ZA, 3 glasa – PROTIV, 1 – NIJE GLASAO)**, izabrao prof. dr Marka Atlagića za predsednika Odbora.**

Predednik Odbora se, pre prelaska na Drugu tačku dnevnog reda, zahvalio članovima Odbora na ukazanom poverenju i istakao da će raditi u skladu sa Ustavom i zakonima, kao i Poslovnikom Narodne skupštine, te da će nastojati da se sve odluke Odbora donose zajednički, uz opšti konsenzus.

Druga tačka dnevnog reda- **Izbor zamenika predednika Odbora.**

Prededavajući prof. dr Marko Atlagić je, u skladu sa postignutim međustranačkim dogovorom, predložio da se za zamenika predednika Odbora izabere prof. dr Jahja Fehratović.

Pošto više nije bilo predloga, predsedavajući prof. dr Marko Atlagić stavio je na glasanje predlog da se za zamenika predednika Odbora za obrazovanje, nauku, tehnološki razvoj i informatičko društvo izabere narodni poslanik prof. dr Jahja Fehratović.

**Odbor je podizanjem ruku, većinom glasova** (13 glasova - ZA, 4 glasa - uzdržana)**, izabrao prof. dr Jahju Fehratovića za zamenika predsednika Odbora za obrazovanje, nauku, tehnološki razvoj i informatičko društvo.**

Sednica je završena u 12,35 časova.

SEKRETAR PREDSEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Dejan Jevtović prof. dr Marko Atlagić